
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35

U  I M E  R E P U B L I K E  H R V A T S K E 

R J E Š E N J E

Trgovački sud u Zadru, OIB: 39670464653, po sutkinji Tini Grgas, na prijedlog sudskog savjetnika Krešimira Torbarine, povodom zahtjeva Financijske agencije, Regionalnog centra Splita, Podružnice Zadar, Ivana Danila 4, Zadar od 9. kolovoza 2016. za provedbu skraćenoga stečajnog postupka nad dužnikom JADRAN INVEST d.o.o. sa sjedištem u Zadru, Nikole Tesle 12/b, OIB: 29833811975, 7. prosinca 2016.  

r i j e š i o  j e

I. Obustavlja se skraćeni stečajni postupak nad dužnikom  JADRAN INVEST d.o.o.  sa sjedištem u Zadru, Nikole Tesle 12/b, OIB: 29833811975.

II. Po pravomoćnosti ovog rješenja, sud će odgovarajućom primjenom općih odredbi stečajnoga postupka Stečajnog zakona donijeti rješenje o pokretanju prethodnoga postupka odnosno otvaranju stečajnoga postupka nad dužnikom. 
 
Obrazloženje


Postupajući po zahtjevu Financijske agencije, Regionalnog centra Split, Podružnice Zadar od 9. kolovoza 2016. za provedbu skraćenoga stečajnog postupka nad uvodno označenim dužnikom, oglasom ovog suda od 2. rujna 2016. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu, te su pozvani vjerovnici u roku od 45 dana predložiti otvaranje stečajnoga postupka, sve sukladno odredbama čl. 430. i 431. Stečajnog zakona (Narodne novine broj 71/15, dalje u tekstu: SZ). 
Iz prokaznog popisa imovine stečajnog dužnika proizišlo je da isti ima imovinu i to nekretnine koje su upisane kao njegovo vlasništvo.
U propisanom roku vjerovnik Republika Hrvatska, Ministarstvo financija - Porezna uprava, Područni ured Dalmacija, Ispostava Zadar je 15. rujna 2016. dostavila ovom sudu prijedlog za otvaranje stečajnoga postupka nad dužnikom navodeći da prema istom ima dospjelu novčanu tražbinu u iznosu od 428.985,84 kn koja se temelji na stanju računa poreznog obveznika na dan 2.9.2016. - vjerodostojne isprave iz informatičkog sustava Porezne uprave.
Kako dakle nisu ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer iz prokaznog popisa imovine proizlazi da stečajni dužnik ima imovine, a vjerovnik Republika Hrvatska, Ministarstvo financija - Porezna uprava, Područni ured Dalmacija, Ispostava Zadar je podnio prijedlog za otvaranje stečajnog postupka nad ovim dužnikom pri čemu je učinio vjerojatnim postojanje svoje tražbine prema istom dostavom stanja računa poreznog obveznika na dan 2. rujna 2016., te je dostavio i očevidnik o redoslijedu plaćanja - jedinstven registar računa /ovrha /udjel, potvrdu o blokadi i bilancu na dan 31. prosinca 2015. to je skraćeni stečajni postupak valjalo obustaviti primjenom odredbe čl. 433. Stečajnog zakona.
Po pravomoćnosti rješenja o obustavi odgovarajućom primjenom općih odredbi stečajnog postupaka ovog zakona donijet će se rješenje o pokretanju prethodnog postupka odnosno otvaranju stečajnog postupka. 
Stoga je odlučeno kao u izreci.


U Zadru, 7. prosinca 2016.

Sudski savjetnik                                                                                                          Sutkinja
Krešimir Torbarina                                                                                                     Tina Grgas

                                                                                    

UPUTA O PRAVNOM LIJEKU:
Protiv ovoga rješenja može se izjaviti žalba u roku od 8 dana od dostave pisanog otpravka istog, putem ovog suda u tri istovjetna primjerka (čl. 12. i čl. 19. SZ-a). O žalbi odlučuje Visoki trgovački sud Republike Hrvatske u Zagrebu. 


DN-a:
· FINA, RC Split, Podružnica Zadar 
· Stečajnom dužniku 
· svima putem e-Oglasne ploče suda 
· U spis






